RS ตั้งเป้าปี 60 รายได้ 3.5 พันลบ. ลุ้นช่อง 8 มีผู้ชมเพิ่มเป็น 5 แสนรายต่อนาที
RS ตั้งเป้าปี 60 รายได้ 3.5 พันลบ. ลุ้นช่อง 8 มีผู้ชม 5 แสนรายต่อนาที จากปัจจุบัน 3.5 แสนราย
10 ม.ค. 2560

บริษัท อาร์เอส จำกัด (มหาชน) หรือ RS ระบุว่า บริษัทตั้งเป้าปี 60 ทำรายได้ 3.5 พันล้านบาท แบ่งสัดส่วนมาจากธุรกิจสื่อ 75% ตามด้วยสุขภาพและความงาม 15% ธุรกิจเพลง 5% และอื่น ๆ 5% พร้อมตั้งเป้าทีวีช่อง 8 สิ้นปีนี้จะมีจำนวนสายตาผู้ชม (Eye Ball) เฉลี่ย 5 แสนรายต่อนาที จากปัจจุบัน 3.5 แสนรายต่อนาที และคาดว่าจะทำรายได้ราว 2 พันล้านบาท คิดเป็นอัตราเติบโตใกล้เคียงกับปีก่อน ซึ่งรายได้ที่เพิ่มขึ้นมาจากการปรับราคาโฆษณาเพิ่มให้สอดคล้องกับเรตติ้งที่จะเพิ่มขึ้นในอนาคต